Държавен вестник, бр. 40, 2021 г., стр. 75

БРОЙ  40	
Д Ъ Р Ж А В Е Н  В Е С Т Н И К 	
СТР.  75  
(3) Буферът за системен риск може да се 
приложи за едно или повече от:
1. всички експозиции в Република България;
2. секторни експозиции в Република Бъл-
гария, както следва:
а) всички експозиции на дребно към фи-
зически лица, обезпечени с жилищни имоти;
б) всички експозиции към юридически 
лица, обезпечени с ипотеки върху търговски 
недвижими имоти;
в) всички експозиции към юридически 
лица, с изключение на посочените в буква „б“;
г) всички експозиции към физически лица, 
с изключение на посочените в буква „а“;
3. всички експозиции в други държави 
членки при условията на ал. 9 и чл. 13,  ал. 3;
4. секторните експозиции по т. 2 в други 
държави членки, единствено когато това е 
необходимо за признаване на ниво на буфер, 
определено от друга държава членка;
5. експозиции в трети държави;
6. подгрупи от категориите експозиции, 
посочени в т. 2.
(4) Буферът за системен риск се прилага 
за всички експозиции или за някои подгрупи 
експозиции по ал. 3, за всички банки или за 
част от тях и се определя чрез равномерни 
стъпки, равни или кратни на 0,5 процентни 
пункта. За различните подгрупи банки или 
експозиции могат да бъдат въведени различни 
изисквания. 
(5) При определяне на изискването за 
поддържане на буфер за системен риск БНБ 
осигурява това да не води до несъразмерни 
отрицателни последици за цялата или за части 
от финансовата система на други държави 
членки или на ЕС като цяло и не създава 
пречка за функционирането на вътрешния 
пазар, както и до припокриване с обхвата на 
антицикличния буфер и на буферите за ГСЗИ 
и ДСЗИ. Определеният буфер се преразглежда 
от БНБ поне веднъж на всеки две години. 
(6) Преди оповестяването по ал. 10 БНБ 
уведомява ЕССР за определеното от нея ниво 
на буфера за системен риск, включително 
когато буферът ще се прилага за експозиции 
в трети държави. Когато банка, за която ще 
се прилагат едно или няколко нива на буфер 
за системен риск, е дъщерно дружество на 
предприятие майка със седалище в друга 
държава членка, БНБ уведомява и органите 
на тази държава членка. Уведомлението съ-
държа подробно описание на:
1. системните или макропруденциалните 
рискове в Република България;
2. причините, поради които нивата на сис-
темните и на макропруденциалните рискове 
застрашават стабилността на финансовата 
система на Република България, с което се 
обосновава определеният буфер за системен 
риск;
3. обосновката на вероятността буферът за 
системен риск да бъде ефективно и съразмерно 
средство за намаляване на риска;
4. оценка на вероятното положително или 
отрицателно въздействие на буфера за системен 
риск върху вътрешния пазар, направена въз 
основа на наличната информация;
5. нивото или нивата на буфера за системен 
риск, което БНБ възнамерява да определи, 
и експозициите и банките, за които те ще се 
прилагат;
6. когато нивото на буфера за системен 
риск ще се прилага за всички експозиции, 
основанията, поради които БНБ счита, че 
буферът за системен риск не дублира функ-
циите на буфера за ДСЗИ.
(7) Когато решението за определяне на 
ниво на буфера за системен риск води до по-
нижаване или запазване на нивото на буфера, 
определено на по-ранен етап, ал. 8 и чл. 13 
не се прилагат.
(8) Когато определянето или преразглеж-
дането на нивото или нивата на буфера за 
системен риск за група или подгрупа експо-
зиции по ал. 3, за които се прилагат един или 
няколко буфера за системен риск, не води до 
комбинирано ниво на този буфер, по-високо 
от 3 % за някоя от тези експозиции, БНБ 
уведомява ЕССР в съответствие с ал. 6 в срок 
от един месец преди оповестяването по ал. 10. 
Признаването по чл. 14 на ниво на буфер за 
системен риск, определено от друга държава 
членка, не се включва в изчислението на 
прага от 3 %.
(9) Българската народна банка може да 
определи буферът за системен риск да се 
прилага спрямо всички експозиции в ЕС при 
спазване на реда по ал. 6. В този случай БНБ 
прилага единни критерии и методология за 
определяне на буфера за всички експозиции в 
рамките на ЕС, освен ако буферът няма за цел 
признаване на нивото на буфера за системен 
риск, определено от друга държава членка.
(10) Българската народна банка оповестя-
ва определеното ниво на буфера за системен 
риск на официалната си страница в интернет. 
Информацията съдържа най-малко следните 
данни:
1. нивото или нивата на буфера за систе-
мен риск;
2. банките, за които се прилага буферът 
за системен риск;
3. експозициите, за които се прилага ни-
вото или нивата на буфера за системен риск;
4. обосновка за определянето или прераз-
глеждането на буфера за системен риск, освен 
ако оповестяването на тази информация би 
застрашило стабилността на финансовата 
система;
5. датата, от която банките трябва да при-
лагат определения или изменения буфер за 
системен риск; и